
Евразия экономикалык бирлигинин мүчө мамлекеттеринин бюджеттеринин ортосунда ташып келүү бажы алымдарынын суммаларын бөлүштүрүүнүн ченемдик көрсөткүчтөрүн эсептөө жана аларды мезгилдүү кайра карап чыгуу методикасын иштеп чыгуу жөнүндө

	1. Евразия экономикалык комиссиясынын Коллегиясы Евразия экономикалык бирлигинин (мындан ары – ЕАЭБ) мүчө мамлекеттеринин өкмөттөрү менен биргеликте ЕАЭБ мүчө-мамлекеттеринин ыйгарым укуктуу органдарынын жетекчилеринин орун басарларынын деңгээлинде Евразия экономикалык бирлигинин мүчө мамлекеттеринин бюджеттеринин ортосунда ташып келүү бажы алымдарынын суммаларын бөлүштүрүүнүн ченемдик көрсөткүчтөрүн эсептөө жана аларды мезгилдүү кайра карап чыгуу методикасын иштеп чыгуу боюнча жумушчу топ (мындан ары – Жумушчу топ) түзсүн.
	2. Жумушчу топтун жетекчиси болуп Евразия экономикалык комиссиясынын экономика жана финансы саясаты боюнча Коллегиянын мүчөсү (Министр) дайындалсын.
	3. Жумушчу топ ЕАЭБ мүчө мамлекеттеринин бюджеттеринин ортосунда ташып келүү бажы алымдарынын суммаларын бөлүштүрүүнүн ченемдик көрсөткүчтөрүн эсептөө жана аларды мезгилдүү кайра карап чыгуу методикасын (мындан ары – Методика) иштеп чыксын.
	4. Евразия экономикалык комиссиясынын Коллегиясы:
	2024-жылдын биринчи жарым жылдыгында Евразия өкмөттөр аралык кеңешинде бекитүү үчүн Методиканы сунуш кылсын;
	2024-жылдын май айында Жогорку Евразиялык экономикалык кеңештин жыйынында ушул тескеменин аткарылышынын жүрүшү жөнүндө баяндама жасасын.
	5. Ушул тескеме кабыл алынган датадан тартып күчүнө кирет.

Жогорку Евразиялык экономикалык кеңештин мүчөлөрү

